OzLabs/hebrew-wiki-articles huggingface dataset:
סולי אן

סולי אן (במקדונית: Сули ан; באלבנית: Suli hani) הוא חאן ששימש בעבר כפונדק שנמצא בבזאר הישן, סקופיה, מקדוניה הצפונית. החאן נמצא ליד צ'יפטה אמאם ומסגד מוראט-פאשינה . כיום, מוזיאון הבזאר הישן של סקופיה והאקדמיה לאמנויות נמצאים בסולי אן.<ref name="Дневник">[http://star.dnevnik.com.mk/default.aspx?pbroj=2732&stID=52850 Шест века Сули-ан е автентичен скопски белег] , Дневник, 18 март 2006.</ref>

== אטימולוגיה ==
בנדרו של איסה-בג איסקוביץ' מוזכר הפונדק בשם "פונדק ישן". השם "סולי אן", שפירושו בטורקית הוא "פונדק מים", ניתן לו מאוחר יותר מאחר שהוא היה נמצא ליד נהר הסרבה .<ref name="OS, Сули ан">[http://www.oldskopje.net/mk/news/18.html Сули ан] , Old Skopje.</ref>

== היסטוריה ==
הבניין נבנה במחצית הראשונה של המאה ה-15 על ידי איסה-בג איסקוביץ' , ובצוואתו הושאר כחלק מהרכוש של מסגד יצחק-בגובה . סולי אן מוזכר לראשונה במסמכים מתקופתו של איסה-בג, בנו של יצחק-בג, המציג סיכום הכנסות והוצאות הוואקף של המסגד. במהלך המאה ה-16, נפתחו חנויות, בעיקר בבעלותם של יהודים. הפונדק נבנה מחדש לאחר שניזוק קשות בשרפה הגדולה של 1689. לאחר הבינוי מחדש, הבניין המשיך לפעול כמבנה מסחרי. לאחר רעידת האדמה ב-1963, הבניין נהרס כמעט לחלוטין ונבנה מחדש מאוחר יותר.<ref name="Сули ан">[http://www.ii.edu.mk/predmeti/mm/20052006/mmproekti/skopje_stara_charshija/znamenitosti-suli-an.html Сули ан], Проект „Стара скопска чаршија“.</ref>

== ארכיטקטורה ==
הבניין הוא מייצג אופייני לאדריכלות העולם האסלאמי, ובצורתו הוא דומה לקורשומלי אן. בסיסו מרובע ומשתרע על שטח של כ-2.101 מ"ר<ref name="OS, Сули ан"/>. קומת הקרקע שימשה לאחסון סחורות, ואילו נוסעים וסוחרים בילו את הלילה בקומה העליונה. המרפסת נבנתה על 18 עמודים, והחדרים היו מסודרים בשורה והיה ניתן לצאת מכל ארבעת הצדדים. ישנן שתי כניסות לפונדק, במזרח ובמערב, שהראשית שבהן הייתה במזרח ובעבר נהר הסרבה זרם לפניו. בשל המספר הרב של חנויות מסביב, הפונדק עושה רושם שהוא נמשך לחלל.<ref name="Сули ан"/>

== ראו גם ==
* הבזאר הישן (סקופיה)
* קורשומלי אן
* קפאן אן

== קישורים חיצוניים ==

== הערות שוליים ==

קטגוריה:הבזאר הישן (סקופיה)
קטגוריה:סקופיה: מבנים
קטגוריה:מבני חאן
בית החולים א-נג'אח

בית החולים האוניברסיטאי הלאומי א-נג'אח הוא בית חולים פרטי אך ללא כוונת רווח. בית החולים האוניברסיטאי הלאומי הוקם בשנת 2013 בשותפות עם הפקלוטה לרפואה באוניברסיטת א-נג'אח. בית החולים ממוקם בצפון מערב שכם.

המימון לבניית בית החולים מגיע ברובו מתרומות מכווית וערב הסעודית, עם זאת היו מדינות נוספות ואף פילנתרופים שתרמו לבית החולים ציוד, כך למשל ממשלת יפן תרמה את מכשיר ה-MRI של בית החולים ואיש העסקים הפלסטיני מוניב אל-מסרי, תרם לבית החולים מיליון דולר. עם זאת מנכ"ל בית החולים, סלים חאג'־יחיא נאלץ לקנות ציוד לבית החולים בעלות של כ-100 מיליון שקלים חדשים.

== היסטוריה ==
אוניברסיטת א-נג'אח החלה בבניית בית החולים ב-2008<ref></ref>, ופתחה לציבור את החלק הראשון בקמפוס בית החולים בשנת 2014, כאשר היו בו כ-127 מיטות כאשר הקמפוס משתרע על שטח של כ-17,000 מ"ר. עבודות ההקמה לחלק השני של קמפוס בית החולים החלו בתחילת 2018 שיפתח הוא ישתרע על שטח של כ-65,000 מ"ר, מלבד זאת גם מתבצעות עבודות בנייה להקמת מגדל אשפוז בן 15 קומות שיגדיל את תפוסת המיטות של הבית החולים לכ-800 מיטות ועתיד להיפתח ב-2023 ועלות הקמתו מוערכת ב-100 מיליון דולרים.

בשנת 2019 פתח בית החולים שלוחה בטולכרם.

== שירותים ==
בית החולים מספק שירותי טיפול באמצעות המחלקות השונות שלו: רדיולוגיה, ילדים, רקמות, אוזניים, אף, גרון, גידולים, הרדמה, טיפול נמרץ, כירורגיה כללית, בית מרקחת, רפואה מונעת, רפואת חירום, צנתור לב, מעבדות רפואיות, אורולוגיה, מכון לאומי להשתלות לב וריאות ועוד מספר מחלקות נוספות. בבית החולים ישנם 600 עובדים.

==קישורים חיצוניים==

* 

== הערות שוליים ==

א-נג'אח
קטגוריה:שכם: מבנים
קטגוריה:אוניברסיטת א-נג'אח
דניאל קופין

דניאל קופין (באנגלית: Daniel Coppin; 1771 – 1822) היה צייר אנגלי, חובב של נופים ואספן אמנות. אחד החברים המייסדים של בית הספר לציירים נוריץ', ואחד משלושה דורות של אמנים מאותה משפחה, שכלל את בתו אמילי סטאנרד.

== ביוגרפיה ==
מעט מחייו של דניאל קופין תועד וכמעט שום דבר לא ידוע מילדותו. הוא נולד בשנת 1771 והיה בעלה של אליזבת קופין, לה נישא בכנסיית סנט ג'יילס, נוריץ' ב-2 בנובמבר 1796. אליזבת קופין הייתה אמנית מוכשרת שקיבלה שבחים באגודת האמנים נורוויץ' על עבודתה.

הוא היה אביה של הציירת אמילי קופין (אשתו של ג'וזף סטנארד), שהוכשרה כאמנית טבע דומם על ידי שני הוריה.<ref></ref> הוא היה סבה של אמילי סטנארד, שהייתה אמנית נורוויץ' מינורית.<ref></ref>

בשנת 1786 עבר קופין לרחוב הסוסים בנוריץ' כדי להיות קרוב לבית העסק של המשפחה. קופין היה אחד מכמה אמנים שהיו אחראים ליצירת הקישוטים לחגיגות נוריץ' של הניצחון הבריטי בקרב הנילוס בשנת 1798 והכרזת שלום בשנת 1801.<ref>Fawcett, Trevor (1976)."Eighteenth Century Art in Norwich". The Volume of the Walpole Society. pp 85-86</ref>

בשנת 1803 חבריו ג'ון כרום ורוברט לדברוק הקימו את אגודת האמנים של ורוויץ', קבוצה שכללה גם את קופין וכן את רוברט דיקסון, צ'ארלס הודג'סון, ג'יימס סטארק וג'ורג' וינסנט. התערוכה הראשונה שלהם, בשנת 1805, סימנה את תחילתו של בית הספר לציירים נורוויץ', תנועת האמנות הראשונה שנוצרה מחוץ ללונדון ויצרו את אסכולת נוריץ'.

בשנה שלאחר מכן הוא ליווה את כרום ואת הסוחר ויליאם בארנס פרימן בביקור בפריז כדי לצפות באוצרות הלובר, ייתכן שנסעו לאחר שמלחמות נפוליאון באירופה הסתיימו. במהלך הביקור עשה כרום רישומים וקנה עבודות שהופקו על ידי אמנים צרפתים, שהקבוצה הצליחה להביא חזרה לאנגליה.<ref></ref>

בתערוכה הראשונה של אסכולת נוריץ', בשנת 1805, הוצגו 223 עבודות של שמונה עשרה מציגים שונים, כולל קופין. הצלחתה היוותה השראה לאגודתם להעלות תערוכה מדי שנה, אירוע שנמשך עד 1833. קופין תרם באופן קבוע לתערוכות והיה לנשיא האגודה בשנת 1816.

הוא היה אספן נלהב של יצירות אמנות: קטלוג של אוסף עבודותיו פורסם בשנת 1818 על ידי ג'ון סטייסי והסתכם ב-266 יצירות בודדות על ידי האמן ויליאם הוגארת בלבד.

בשנת 1820 נסע להולנד עם בתו אמילי בת השבע עשרה כדי לראות את ציורי הטבע הדומם שהפיקו ציירים הולנדים: הביקור השפיע עמוקות על הסגנון האמנותי שלה.

קופין נפטר בשנת 1822, בן 51 בנוריץ', ונקבר ב-23 באוקטובר 1822 בחצר הכנסייה של סנט סטפן בעיר.

ניהול עסקיו של קופין בנוריץ' עבר לג'ון מידלטון, ועם מותו של מידלטון עבר לבנו, האמן מנוריץ' ג'ון מידלטון.

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1771
קטגוריה:בריטים שנפטרו ב-1822
קלמנס השמיני (אנטי-אפיפיור)

קלמנס השמיני (בלטינית: Clemens VIII; 1370 לערך – 28 בדצמבר 1446 או 1447) היה אחד מהאנטי-אפיפיורים, כיהן מ-10 ביוני 1423 עד 26 ביולי 1429.

==ביוגרפיה==

הוא נולד כבן הבכור במשפחת האצולה סאנצ'ס מוניוס בשם גיל סאנצ'ס מוניוס אי קרבון (בספרדית: Gil Sánchez Muñoz y Carbón), בטרואל שבאראגון. כיהן ככומר בטרואל ואחר כך בקתדרלת חירונה וכקאנון בקתדרלת ולנסיה וב-1408 כארכידיאקון וויקאר בדיוקסיה של ולנסיה. במהלך הקרע המערבי הוא הפך לאנטי-אפיפיור שלא הוכר רשמית על ידי הכנסייה הקתולית, והחליף את בנדיקטוס השלושה עשר ב-10 ביוני 1424.

בבחירתו השתתפו שלושה קרדינלים בלבד, מתומכי בנדיקטוס ה-13, שעשו זאת בלחצו של המלך אלפונסו החמישי מארגון שעשה זאת כאמצעי לחץ על האפיפיור על מנת שלא יתערב לטובת דה אנג'יו בסכסוך בו כבש אלפונסו את ממלכת נאפולי. תומך נוסף של בנדיקטוס שלא השתתף בהצבעה מינה אפיפיור בשם בנדיקטוס הארבעה עשר.

קלמנס השמיני מילא תפקיד זה עד 26 ביולי 1429, אז, בעקבות הסכם בין המלך אלפונסו החמישי לאפיפיור מרטינוס החמישי ששם קץ לתביעותיו של מרטינוס בממלכת נאפולי, נטש את טענותיו לאפיפיורות בפומבי בכנסיית סן מטאו מול הקרדינל פייר דה פואה , הלגאט (שליח הכס הקדוש) של האפיפיור מרטינוס החמישי.

התפטרותו של קלמנס סיימה את הקרע בכנסייה המערבית, שבשיאו כיהנו במקביל שלושה אפיפיורים.

לאחר התפטרותו מתפקיד האפיפיור חזר לשמו המקורי והתמנה לתפקיד הבישוף של מיורקה ומינורקה, שם נפטר ונקבר בקתדרלת פלמה דה מיורקה.

==קישורים חיצוניים==

* 

קטגוריה:אנטי-אפיפיורים
סינמה ג'נין

טקסט=
סינמה ג'נין הוא בית קולנוע בג'נין שברשות הפלסטינית.

בית הקולנוע מכיל כ-335 מקומות ישיבה בתוך האולם, ועוד כ-700 מקומות לצפייה במסך גדול שמוצב מחוץ לאולם עצמו. חלק ניכר מהכסף ששימש לבניית בית הקולנוע הושג באמצעות תרומות. בין היתר, תרמו לבית הקולנוע הזמר רוג'ר ווטרס, משרד החוץ הגרמני ועוד.

== היסטוריה ==
בניין הקולנוע כולל כ-300 מקומות ישיבה, בית קפה, מתחם גלריית אומנות וספרייה בחסות מכון גתה הגרמני. הספרייה והקולנוע מציעים תערוכות תרבות ושיעורי השפה גרמנית. בית הקולנוע נפתח ב-1957 אך נסגר ב-1987 עם פרוץ האינתיפאדה הראשונה.

מאז ועד אוגוסט 2010 עמד בית הקולנוע שומם, אך בעקבות יוזמה פלסטינית-גרמנית שבמסגרתה שופץ הקולנוע וחודשו מתקניו (התוקנו מחדש לוחות סולאריים ושופצו תשתיות החשמל של המקום) ולאחר מכן הוחלט לפתוח אותו מחדש. בטקס הפתיחה המחודשת של הקולנוע נכחו מספר בכירים ברשות הפלסטינית ואף ידוענים, בהם ביאנקה ג'אגר, גרושתו של מיק ג'אגר מהרולינג סטונז, ראש הממשלה הפלסטיני, סלאם פיאד וכן זכריא זביידי, ממפקדי התנזים באינתיפאדה השנייה. מלבד הטקס עצמו הקולנוע לקח חלק מ"פסטיבל הקולנוע של ג'נין". עוד פורסם כי בבית הקולנוע יוקרנו הסרטים "ג'נין ג'נין" של מוחמד בכרי ו"הילדים של ארנה" וכן הסרט "הלב של ג'נין".

בדצמבר 2016 פורסם כי האתר בו נמצא בית הקולנוע נמכר ובמקומו ייבנה מרכז קניות.

== ביקורת ==
הקולנוע חטף לעיתים קרובות ביקורת מפלסטינים רבים אשר החרימו את הקולנוע בטענה כי גברים ונשים שלא בהכרח נשואים ישבו יחד בקולנוע ואף שתו שם אלכוהול. בעקבות כך מספר המבקרים במקום הלך והתמעט.
==קישורים חיצוניים==

* 
* 
* 

==הערות שוליים==

קטגוריה:קולנוע פלסטיני
קטגוריה:ג'נין: מבנים
קטגוריה:בתי קולנוע
לוקה מיטרוביץ'

לוקה מיטרוביץ (בסרבית: Luka Mitrović; נולד ב-21 במרץ 1993 בנובי סאד) הוא כדורסלן סרבי המשחק בקבוצת הכוכב האדום בלגרד. מיטרוביץ' החל את הקריירה בקבוצת הנוער של קאדט (Kadet) מהעיר נובי סאד.

בעונת 2009/2010, חתם בקבוצת המופארם ורשאץ מליגת העל הסרבית.

בעונת 2011/2012, חתם בקבוצת הכוכב האדום בלגרד, שיחק במדיה בליגת היורוליג וזכה עמה ב, בגביע רדיבוי קוראץ' ובאליפות סרביה.<ref></ref><ref></ref>

בשנת 2015 העמיד את עצמו לדראפט ה-NBA ונבחר במקום ה-60 על ידי קבוצת פילדלפיה 76'.

בעונת 2017/2018, חתם בקבוצת ברוזה במברג מההבונדסליגה בגרמניה<ref></ref>.

בתאריך 10 בינואר 2019 חתם במורסיה מליגת העל הספרדית.

בעונת 2019/2020 חתם בקבוצת באסקט מנרסה מליגת העל הספרדית.

בעונת 2020/2021 חתם בקבוצת הפועל ירושלים מליגת העל הישראלית<ref></ref><ref></ref><ref></ref>.

== קישורים חיצוניים ==

* [https://basket.co.il/player.asp?PlayerId=12598 פרופיל], באתר מנהלת ליגת העל בכדורסל
* [https://basketball.realgm.com/player/Luka-Mitrovic/Summary/24808 סטטיסטיקות], באתר Realgm.com

== הערות שוליים ==

קטגוריה:בחירות דראפט של פילדלפיה 76'
קטגוריה:כדורסלני הפועל ירושלים
קטגוריה:כדורסלנים סרבים
קטגוריה:סרבים שנולדו ב-1993
גשר האמנות

גשר האמנות (במקדונית: Мост на уметноста) הוא גשר מעבר מעל הנהר וארדאר שבסקופיה, בירת מקדוניה הצפונית. על הגשר, מונחות אנדרטאות רבים של אמנים מפורסמים במקדוניה הצפונית. הגשר נבנה כחלק מהפרויקט סקופיה 2014 ועלותו הערך בכ-2.3 מיליון יורו.<ref>[http://skopje2014.prizma.birn.eu.com/mk/Most-na-umetnosta Скопје 2014 под лупа] , „Призма“</ref>

בסך הכל יש 27 פסלים על הגשר, 13 מכל צד ואחד באמצע. אורכו של הגשר הוא 83 מ' ורוחבו הוא 9.2 מ', כאשר החלק האמצעי מגיע עד ל-12 מ'.

== פסלים על הגשר ==
{|
|<gallery mode="packed" heights="165">
קובץ:Vojdan Černodrinski na Mostot na umetnosta (3).JPG|בוידאן צ'רנודרינסקי 
קובץ:Živko Čingo na Mostot na umetnosta (1).JPG|ז'יבקו צ'ינגו 
קובץ:Džinot na Mostot na umetnosta (2).JPG|יורדן חאצי קונסטנטינוב-צ'ינוט 
קובץ:Stefan Gajdov na Mostot na umetnosta (1).JPG|סטפן גיידוב 
קובץ:Adem Gajtani na Mostot na umetnosta (1).JPG|אדם גאיטאני 
קובץ:Vasil Iljoski na Mostot na umetnosta (1).JPG|וסיל איליאוסקי 
קובץ:Slavko Janevski na Mostot na umetnosta (1).JPG|סלבקו ינבסקי 
קובץ:Blaže Koneski na Mostot na umetnosta (1).JPG|בלייז קונסקי 
קובץ:Dimitar Kondovski na Mostot na umetnosta (1).JPG|דימיטר קונדובסקי 
קובץ:Lazar Ličenoski na Mostot na umetnosta (2).JPG|לזר ליצ'נוסקי 
קובץ:Nikola Martinoski na Mostot na umetnosta (1).JPG|ניקולה מרטינוסקי 
קובץ:Споменик - Браќата Миладиновци 1.JPG|האחים מילדינוב 
קובץ:Petar Mazev na Mostot na umetnosta (2).JPG|פטר מזב 
קובץ:Vančo Nikoleski na Mostot na umetnosta (1).JPG|ואנצ'ו ניקולסקי 
קובץ:Vlastimir Nikolovski na Mostot na umetnosta (1).JPG|ולסטימיר ניקולובסקי 
קובץ:Dimitar Pandilov na Mostot na umetnosta (2).JPG|דימיטאר פנדילוב 
קובץ:Murteza Peza na Mostot na umetnosta (2).JPG|מורטזה פזה
קובץ:Stale Popov na Mostot na umetnosta (1).JPG|סטלה פופוב 
קובץ:Toše Proeski na Mostot na umetnosta (4).JPG|טושה פרואסקי
קובץ:Trajko Prokopiev na Mostot na umetnosta (1).JPG|טראיקו פרוקופייב 
קובץ:Grigor Prličev na Mostot na umetnosta (2).JPG|גריגור פרליצ'ב 
קובץ:Petre Prličko na Mostot na umetnosta (1).JPG|פטר פרליצ'קו 
קובץ:Kočo Racin na Mostot na umetnosta (1).JPG|קוצ'ו ראסין 
קובץ:Todor Skalovski na Mostot na umetnosta (1).JPG|טודור סקלובסקי 
קובץ:Aco Šopov na Mostot na umetnosta (3).JPG|אקו שופוב 
קובץ:Nikola Vapcarov na Mostot na umetnosta (1).JPG|ניקולה ואפקרוב 
קובץ:Nedžati Zekirija na Mostot na umetnosta (1).JPG|נדז'אטי זקירייה 
</gallery>
|}

== ראו גם ==
* גשר האבן

== קישורים חיצוניים ==

* 

== הערות שוליים ==

קטגוריה:סקופיה: מבנים
קטגוריה:מקדוניה הצפונית: תרבות
אמנות
קטגוריה:אירופה: אנדרטאות
אדם בלדיך

אדם בלדיך (בפולנית: Adam Bałdych; נולד ב-18 במאי 1986, גוז'וב ויילקופולסקי) הוא מלחין וכנר פולני.

== ביוגרפיה ==
אדם בלדיך החל לנגן כינור בגיל 9. אחרי סיום בית הספר למוזיקה בעירו הוא המשיך בקטוביץ ואחר כך במכללת ברקלי למוזיקה בבוסטון. בגיל 16 בוא התחיל להופיע במדינות אירופה וארצות הברית.

בשנת 2012 הוא הוציא אלבום Imaginary Room. בעקבות הצלחת האלבום אדם בלדיך קיבל הזמנות להשתתף בפסטיבל הג'אז במונטרה ובפסטיבל הג'אז בלונדון. בשנים 2012, 2013 ו-2014 הוא קיבל פרסים בתחום הג'אז. בשנת 2013 הוא היה המוזיקאי הפולני הראשון שזכה בפרס ג'אז גרמני.

את האלבום השני The New Tradition אדם בלדיך עשה ביחד עם פסנתרן ישראלי ירון הרמן. האלבום שוחרר בשנת 2014. אלבום זה קיבל פרס "אלבום ג'אז הטוב ביותר" בשנת 2014 בטלוויזיה הפולנית.

בשנת 2016 לאדם בלדיך הוענק עיטור פולני על פעילות בהפצת התרבות.

==קישורים חיצוניים==

* 

קטגוריה:מלחינים פולנים
קטגוריה:כנרים פולנים
קטגוריה:נגני ג'אז: כנרים
קטגוריה:פולנים שנולדו ב-1986
Memories (אלבום)

Memories (בעברית: זיכרונות) הוא אלבום אוסף של הזמרת ברברה סטרייסנד, אשר יצא בנובמבר 1981 אשר כולל אוסף של שירים בולטים של הזמרת שיצאו במהלך הקריירה שלה אך הוא כולל גם מספר שירים חדשים.

== הצלחה ==
האלבום זכה להצלחה ענקית כאשר הגיע למעמד של 5 פלטינות בארצות הברית ובנוסף הגיע למעמד של 6 פלטינות באוסטרליה, למעמד פלטינה כפולה בקנדה וצרפת, למעמד פלטינה באוסטריה, פינלנד, הולנד, ניו זילנד ובריטניה ולמעמד אלבום זהב בהונג קונג.

בבריטניה הוא יצא בשם "Love Songs" וזכה להצלחה רבה כאשר האלבום שהה בראש מצעד האלבומים הבריטי במשך 9 שבועות ובכך למעשה הפך לאלבום המצליח ביותר במדינה לשנת 1982 מה שהיא לשבירת שיא בכך שסטרייסנד הפכה לזמרת הראשונה בהיסטורית המדינה להגיע להישג זה.

== שירים וסינגלים ==
מתוך האלבום יצאו מספר שירים חדשים ביניהם השירים "Memory" ו-"Comin' In and Out of Your Life" אשר שניהם יצאו כסינגלים מתוך האלבום. הסינגל השני הפך לאחד מהשירים המצליחים של סטרייסנד בארצות הברית כאשר דורג במדינה במקום ה-11.

האלבום זכה בפרס בטקס פרסי המוזיקה הבריטית בקטגוריית "האלבום הנמכר ביותר" בטקס של שנת 1983.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
ויוה לאס וגאס

ויוה לאס וגאס (באנגלית: Viva Las Vegas) הוא סרט מוזיקלי אמריקאי משנת 1964 בבימויו של ג'ורג' סידני, עם אלביס פרסלי ואן-מרגרט בתפקידים הראשיים.

עלילת הסרט היא על שני נהגי מרוץ מכוניות המתחרים על ליבה של בחורה וגם על זכייה בתחרות גרנד פרי בלאס וגאס.

הסרט משובץ בקטעי ריקוד ושירה של אן-מרגרט ואלביס פרסלי. השיר המפורסם ביותר הוא "ויוה לאס וגאס" שמנוגן בתחילת הסרט על רקע האורות הנוצצים של לאס וגאס וכן בתחרות כישרונות במלון בו מנצח לאקי.

אלביס פרסלי ואן-מרגרט היו מועמדים לפרס הביצוע הטוב ביותר בסרט מוזיקלי בתחרות Laurel Awards, (1965).

==תקציר העלילה==
לאקי ג'קסון (אלביס פרסלי) הוא נהג מרוצים שמגיע ללאס וגאס במכונית מזארטי כדי להשתתף בתחרות הגרנד פרי השנתית בעיר. במוסך הוא פוגש את הרוזן אלמו מנציני (צזארה נבונה), נהג מרוצים איטלקי עשיר שנוהג בפרארי. למקום מזדמנת בחורה צעירה ונאה (אן-מרגרט) שמוצאת חן בעיניהם אך היא עוזבת במהירות ושניהם מתחילים לחפש אחריה בכל מועדוני ההופעות בלאס וגאס.

כדי להצליח בתחרות, על לאקי להחליף את המנוע במנוע חזק יותר. המכונאי שלו, שורטי (ניקי בלייר), מאתר לו מנוע כזה באחד המוסכים.

לאחר שלא מצאו את הבחורה הם שוכרים חדר במלון ומגלים שהבחורה עובדת שם כמדריכת שחייה. אלביס מתחלי לשיר לה אך היא עולה על המקפצה ולבסוף משליכה אותו לבריכה. כל הכסף שהיה בכיסו נשטף ונעלם כדי להמשיך ולחסוך כסף למנוע הוא עובד בתור מלצר במלון. הם קובעים להיפגש באולם הספורט של אוניברסיטת נבדה ושם מתחילים לשיר ולרקוד עם שאר הסטודנטים.

עם הזמן מתהדקת הידידות בין שניהם, הם יוצאים לטיולים בסביבה והיא מכירה לו את אביה (ויליאם דמרסט). ראסטי רוצה שלאקי יפרוש ממרוצי מכוניות לאחר שרכבו התרסק פעם אחת. הוא מסרב והם רבים והיא בוחרת לכן במנציני. לאקי מנסה לחבל ביחסיהם אך נכשל.

במלון נערכת תחרות כישרונות בין העובדים. לאקי זוכה במקום הראשון בשיר "ויוה לאס וגאס" וזוכה במימון לירח דבש, ראסטי זוכה בשולחן ביליארד.

לבסוף מצליח שורטי המכונאי לשכנע את מר מרטין לתת הלוואה לרכישת המנוע. לאקי, שורטי, ראסי ואביה, עובדים מסביב לשעון כדי להתקין את המנוע החדש.

בתחרות מתהפך רכבו של מנציני ולאקי זוכה במקום הראשון וגם בליבה של ראסטי והם מתחתנים בכנסייה בלאס וגאס.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|אלביס פרסלי
|לאקי ג'קסון
|נהג מרוצים
|-
|אן-מרגרט
|ראסטי מרטין
|מדריכת שחייה
|-
|צזארה דנובה
|הרזן מנציני
|נהג מרוצים
|-
|ויליאם דמרסט
|מר מרטין
|אביה של ראסטי
|-
|ניקי בלייר
|שורטי
|המכונאי של לאקי
|-
|ג'ק קרטר
|
|מנחה תחרות כישרונות
|}

==קישורים חיצוניים==

* [https://www.youtube.com/watch?v=4CUpdmvx9Ok קדימון לויוה לאס וגאס], באתר יוטיוב
* [https://www.youtube.com/watch?v=ui0EgRsFVN8 אלביס שר ויוה לאס וגאס], באתר יוטיוב
* [https://www.youtube.com/watch?v=XH2K9N16VMY אלביס ואן מרגרט שרים ורוקדים בוויוה לאס וגאס], באתר יוטיוב
* [http://www.tcm.com/tcmdb/title/1515/Viva-Las-Vegas/ ויוה לאס וגאס], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטי אלביס פרסלי
קטגוריה:סרטי מטרו גולדווין מאייר
קטגוריה:סרטי מרוצי מכוניות
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים רומנטיים
Wet (אלבום)

Wet (בעברית: רטוב) הוא אלבומה ה-21 של הזמרת ברברה סטרייסנד אשר יצא באוקטובר 1979. האלבום הוא אלבום קונספט בו כל שירי האלבום מתייחסים או מבטאים פרשניות שונות של מים. "Wet" היא גם המילה הראשונה והאחרונה שמושרת באלבום.

== הצלחה ==
האלבום זכה להצלחה בעולם, הרבה בזכות הסינגל הראשון ממנו "", דואט עם דונה סאמר אשר זכה להצלחה מסחררת והפך לאחד מהשירים המצליחים בקריירה של סטרייסנד. בין היתר הגיע למקום הראשון בארצות הברית ואף הגיע שם למעמד פלטינה.

הסינגל השני מהאלבום היה השיר "Kiss Me In The Rain"' שזכה להצלחה מזערית לעומת הסינגל הראשון.

== גרסאות כיסוי ==
בנוסף ישנם באלבום גם שתי גרסאות כיסוי: אחת לשיר "Come Rain or Come Shine" של הזמר בובי דארין והגרסת כיסוי השנייה הייתה לשיר "Splish Splash" של הזמר בובי קימבל.

== רשימת רצועות ==

== מיקומי שיא ==

== קישורים חיצוניים ==

קטגוריה:אלבומי ברברה סטרייסנד
קטגוריה:אלבומי קונספט
קטגוריה:אלבומים באנגלית
קטגוריה:אלבומי חברת קולומביה רקורדס
The Main Event

The Main Event (בעברית: כפפה לאוהבים) הוא פסקול לסרט "כפפה לאוהבים" אשר בוצע במקור על ידי ברברה סטרייסנד ובו גם מכבבת סטרסיינד עצמה. הפסקול יצא ביוני 1979 על ידי חברת קולומביה רקורדס ושחורר על גבי תקליט, קסטה וקלטת וב-1993 הוא הופץ מחדש על גבי דיסק.

== רקע ==
מתוך הפסקול יצא לאור הסינגל "The Main Event/Fight", אשר זכה להצלחה רבה בארצות הברית כאשר הגיע למקום ה-3 במדינה (מצעד שירי הפופ של בילבורד) ואף הגיע למקום ה-5 בקנדה.<ref></ref> האלבום הוא אלבום בז'אנר הדיסקו. האלבום הגיע למעמד אלבום זהב בארצות הברית.

== רשימת רצועות ==

== מיקומי שיא ונתוני מכירות ==
{|class="wikitable"
|-
!align="left"|שם המצעד
! מיקום שיא
!align="right"|מעמד
|-
|align="left"|בילבורד 200
| style="text-align:center;"|20
| style="text-align:center;"|אלבום זהב
|-
|align="left"|מצעד האלבומים הקנדי
| style="text-align:center;"|11
| style="text-align:center;"| -
|}

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
Barbra Streisand's Greatest Hits Volume 2

Barbra Streisand's Greatest Hits Volume 2 (בעברית: החלק השני של אוסף הלהיטים של ברברה סטרייסנד) הוא אלבום הלהיטים השני של הזמרת ברברה סטרייסנד אשר יצא ב-15 בנובמבר 1978. האלבום מכיל אוסף של שירים אשר זכו להצלחה המרבית במהלך הקריירה של הזמרת.

== רקע והצלחה ==
מתוך האלבום יצאו שני שירים חדשים כאשר השיר הראשון הוא השיר "You Don't Bring Me Flowers" אשר יצא ב-7 באוקטובר 1978, נכלל במהדורה הרגילה של האלבום ויצא כסינגל הראשון ממנו ובנוסף ישנו גם השיר "Superman" אשר יצא כסינגל השני מהאלבום ונכלל במהדורת הקלטת של האלבום.

הסינגל הראשון, דואט עם הזמר ניל דיימונד, זכה להצלחה חסרת תקדים כאשר הגיע בין היתר למקום הראשון בארצות הברית ולעשרים העליונים בעוד 10 מדינות נוספות. הצלחתו בארצות הברית הייתה עד כדי כך גדולה כאשר דורג ברשימת השירים המצליחים ביותר גם של שנת 1988 וגם של שנת 1989 ואף דורג ברשימת "500 השירים המצליחים ביותר בכל הזמנים של בילבורד הוט 100" ואף נכלל ברשימות סוף שנה גם של אוסטרליה וקנדה באותן שנים בהם נכלל ברשימות האמריקאיות. הרעיון לדואט בין השניים בא מהדי ג'יי גארי גתרי אשר מכר את הרעיון לקולומביה רקורדס תמורת 5 מיליון דולר. השיר גם נכלל באלבומו של דיימונד בעל אותו השם.

== ביקורת ==
האלבום זכה לביקורות חיוביות כאשר קיבל דירוג של 5 כוכבים מהמגזינים AllMusic ורולינג סטון. בנוסף הוא גם זכה להצלחה ענקית בעולם כאשר הגיע למעמד של 5 פלטינות בארצות הברית, מעמד של 3 פלטינות בקנדה, מעמד פלטינה כפולה באוסטרליה ומעמד פלטינה בהונג קונג, בריטניה וניו זילנד.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
פרנסיס בראון

הכומר פרנסיס בראון (באנגלית ; ), היה חוקר שפות שמיות אמריקאי, נולד בהנובר, ניו המפשייר.

אביו, סמואל גילמן בראון (1813–1885), היה נשיא מכללת המילטון בין השנים 1867–1881. סבו, פרנסיס בראון, היה נשיא דארטמות' קולג' והיה מעורב בפסק דין קולג' דארטמות' נגד וודוארד.

פרנסיס למד באקדמיית פיליפס, באנדובר מסצ'וסטס עד 1866, בדארטמות' קולג' עד 1870 ובUnion Theological Seminary עד שנת 1877, ולאחר מכן למד בברלין. בשנת 1879 התמנה כמרצה בפילולוגיה מקראית ב-Union Theological Seminary, בשנת 1881 כפרופסור חבר בתחום זה, ובשנת 1890 פרופסור לעברית ולשפות שמיות.

עבודותיו של בראון זיכו אותו בתואר דוקטור לתאולוגיה מאוניברסיטת גלאזגו (1901), ול- Doctor Litterarum מאוניברסיטת אוקספורד, וכן "דוקטור לשם כבוד" מדארטמות' ומאוניברסיטת ייל. רוב פרסומיו היו בתחום הלשון והלקסיגרפיה בלבד.

עבודתו החשובה ביותר הייתה "מילון העברית המקראית" ( A Hebrew and English Lexicon of the Old Testament ידוע כיום כ-Brown–Driver–Briggs,או BDB, בראון דרייוור ובריגס) שיצא בשנת 1906, עליו עבד יחד עם דרייבר ובריגז. מילון זה הרחיב את מילון העברית המקראית של גזניוס בתרגום לאנגלית של אדוארד רובינסון.

הוא תרם גם לאנציקלופדיה ביבליקה.

==קישורים חיצוניים==
* 
* 

==הערות שוליים==

קטגוריה:מדענים אמריקאים
קטגוריה:חוקרי מקרא
קטגוריה:הבראיסטים
קטגוריה:אמריקאים שנולדו ב-1849
קטגוריה:אמריקאים שנפטרו ב-1916
איירין סטיר

ארבע השחייניות הבריטיות באולימפיאדת סטוקהולם. מימין לשמאל: איירין סטיר, [[אנני ספירס , ג'ני פלטשר ובל מור .]]

איירין סטיר (באנגלית: Irene Steer; 10 באוגוסט 1889, קארדיף, ויילס – 18 באפריל 1977, קארדיף, ויילס) הייתה שחיינית ולשית. אלופה אולימפית (סטוקהולם 1912). סטיר היא האישה הוולשית הראשונה שזכתה במדליית זהב אולימפית.

==ביוגרפיה==

סטיר נולדה וגדלה בקארדיף, ויילס לאם עקרת בית ולאב סוחר בדים. אחיה, מורטימור, מת בשנת 1883 ממחלת השעלת, אחותה גלאדיס נחנקה למוות בגיל שנה וחצי מכפתור שבלעה ואחותה לינדה לקתה בשחפת ונזקקה לטיפול צמוד. סטיר החלה לשחות בגיל שמונה, והתאמנה בצעירותה באגם פארק רות' . תחילה שחתה בסגנון חזה, אולם כשהחלה להתחרות בתחרויות, אימצה את הסגנון החופשי. בין השנים 1907–1913, הייתה אלופת ויילס במשחה ל-100 יארד חופשי.

==תחרות אולימפית==
באולימפיאדת סטוקהולם (1912), נשים הורשו לראשונה להשתתף בתחרויות השחייה באולימפיאדה. סטיר נכללה במשלחת הבריטית ביחד עם חמש ספורטאיות נוספות (באולימפיאדה זו השתתפו 50 נשים ו-2500 גברים) והשתתפה בשני המשחים היחידים שנערכו לנשים: משחה ל-100 מטר חופשי ומשחה שליחות 4x100 מטר חופשי. תחילה השתתפה במשחה ל-100 מטר חופשי. בשלב חצי הגמר של המשחה התנגשה סטיר ביריבתה הגרמנייה. היא סיימה ראשונה בשלב חצי הגמר, אולם עקב מחאתה של המשלחת הגרמנית, סטיר נפסלה ולא עלתה למשחה הגמר. לאחר מכן, השתתפה במשחה שליחות 4x100 מטר חופשי. בתחרות זו, זכתה במדליית זהב ביחד עם ג'ני פלטשר, בל מור ואנני ספירס בשיא עולם חדש של 5:52.8 דקות, לפני גרמניה (6:04.6 דקות) ואוסטריה (6:17.0 דקות). סטיר היא האישה הוולשית הראשונה שזכתה במדליית זהב אולימפית (96 שנה לאחר מכן, רוכבת האופניים, ניקול קוק , הייתה לספורטאית הוולשית השנייה שזכתה במדליית זהב אולימפית). לאחר הזכייה, מלך שוודיה הניח זרי דפנה על ראשיהן של ארבע השחייניות הבריטיות.

==חיים אישיים==
סטיר פרשה משחייה תחרותית בשנת 1913. בשנת 1915 התחתנה עם ויליאם ניקולסון, יו"ר מועדון הכדורגל קארדיף סיטי, ונולדו לה שלוש בנות.

==תארים והישגים==
בשנת 1992, נבחרה להיכלל בהיכל התהילה הוולשי לספורט .

==קישורים חיצוניים==

* [https://www.olympic.org/irene-steer איירין סטיר - פרופיל ספורטאית באתר האולימפיאדה]

==הערות שוליים==

קטגוריה:ספורטאיות ולשיות
קטגוריה:שחייניות חופשי בריטיות
קטגוריה:שחייניות באולימפיאדת סטוקהולם (1912)
קטגוריה:אלופות אולימפיות בריטיות: שחייה
קטגוריה:שיאניות עולם בריטיות: שחייה
קטגוריה:בריטיות שנולדו ב-1889
קטגוריה:בריטים שנולדו ב-1889
קטגוריה:בריטיות שנפטרו ב-1977
קטגוריה:בריטים שנפטרו ב-1977
Songbird (אלבום)

Songbird (בעברית: זָמִיר) הוא אלבומה ה-20 של הזמרת ברברה סטרייסנד אשר יצא במאי 1978. האלבום זכה להצלחה בארצות הברית כאשר הגיע למעמד פלטינה במדינה כשלושה חודשים אחרי יציאתו.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref></ref>
|פלטינה
|1,000,000
|-
!בריטניה (BPI)<ref></ref>
|כסף
|60,000
|-
!קנדה (Music Canada)<ref></ref>
|פלטינה
|100,000
|}

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי פלטינה בארצות הברית
קטגוריה:אלבומי חברת קולומביה רקורדס
צ'ייס סטוקס

ג'יימס אלכסנדר צ'ייס סטוקס (באנגלית: James Alexander Chase Stokes; נולד ב-16 בספטמבר 1992) הוא שחקן אמריקאי הידוע בעיקר בזכות תפקידו הראשי כג'ון ב. רוטלדג' בסדרת דרמת הנעורים של נטפליקס "חופים של סודות".<ref name="Elle"></ref><ref></ref>

== ביוגרפיה ==
סטוקס נולד וגדל באנאפוליס, מרילנד, אך מאוחר יותר עבר לאורלנדו, פלורידה כנער שם למד בבית הספר התיכון טימבר קריק. הוא סיים תואר שני במנהל עסקים מאוניברסיטת מרכז פלורידה בשנת 2015.<ref name="Orlando Sentinel"></ref>

מאז שנת 2020 הוא מככב בסדרת הדרמה של נטפליקס, "חופים של סודות".

== חיים אישיים ==
ב-2020 סטוקס פרסם שהוא במערכת יחסים עם עמיתתו לסדרה "חופים של סודות", מדלין קליין ובאוקטובר 2021 השניים נפרדו.<ref></ref><ref name="E!"></ref> בפברואר 2023 פורסם כי סטוקס במערכת יחסים עם זמרת הקאנטרי קלסי בלריני.

== פילמוגרפיה ==
===סרטים===
{| class="wikitable plainrowheaders sortable"
! שנה
! סרט
! תפקיד
! class="unsortable" | הערות
|-
| 2018
| Between Waves
| דייל הצעיר
|
|-
| 2021
| Dr. Bird's Advice For Sad Poets
| מרטין
|
|-
| rowspan="2" |TBA
|כעורים
|
|
|-
|Marked Men
|רול ארצ'ר
|<ref></ref>
|}

===טלוויזיה===
{| class="wikitable plainrowheaders sortable"
! שנה
! סדרה
! תפקיד
! class="unsortable" | הערות
|-
| 2016
| דברים מוזרים
| ריד
| פרק: "The Monster"<ref name="Reed"></ref>
|-
| 2017
| Daytime Divas
| גרהם
| 3 פרקים
|-
| rowspan="2" | 2018
| בית החוף
| ראסל בנט
| סרט טלוויזיה של הולמרק
|-
| המשימה הראשונה
| פין
| פרק: "Cycles"
|-
| 2020–הווה
| חופים של סודות
| ג'ון, ב. 'רוטלדג'
| תפקיד ראשי (3 עונות); 30 פרקים
|-
| 2021
| ספר לי את הסודות שלך
| אדם
| 4 פרקים
|}

===קליפים===
{| class="wikitable plainrowheaders sortable"
! שנה
! כותרת
! אמן
! תפקיד
|-
| 2020
| Hot Stuff
| קייגו בהשתתפות דונה סאמר
| עצמו
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מרכז פלורידה
קטגוריה:אמריקאים שנולדו ב-1992
וואיהורה (אונייה, 1882)

אוניית הקיטור וואיהורה (באנגלית: SS Waihora) הייתה אוניית נוסעים ומשא שנבנתה על ידי מספנת William Denny and Brothers בסקוטלנד עבור חברת הספנות הניו זילנדית "Union Steam Ship Company of New Zealand Limited" .. נמל הרישום של האונייה היה דנידין.

==היסטוריה==
ב-20 בפברואר 1886 עלתה "וואיהורה" על שרטון בחוף האי טסמניה.

בשנת 1903 נמכרה האונייה ל-Koe Guan Company ושמה הוחלף ל-"Lysholt". בשנת 1909 "נמכרה ל Diedrichsen & Jebsen & Company".

"וואיהורה" נגרטה בשנגחאי בשנת 1911.

==קישורים חיצוניים==
* [https://paperspast.natlib.govt.nz/newspapers/CHP18890402.2.14.6 SS Waihora (Press Association Telegram), April 1, 1889] in Paperspast.natlib.govt.

==הערות שוליים==

קטגוריה:ספינות קיטור
קטגוריה:אוניות נוסעים
גרהאם פוטר

גרהאם סטיבן פוטר (באנגלית: Graham Stephen Potter; נולד ב-20 מאי 1975) הוא כדורגלן עבר אנגלי ששיחק בעמדת המגן, וכיום מאמן כדורגל.

== קריירה כשחקן ==
פוטר נולד בסוליהול, שבווסט מידלנדס, והחל את דרכו כשחקן בברמינגהאם סיטי.<ref></ref> לאחר תקופת השאלה קצרה בוויקומב וונדררס, עבר לסטוק סיטי, לאחר מכן לסאות'המפטון בה היה חלק מהניצחון ההיסטורי 3–6 על מנצ'סטר יונייטד. כשחקן סאות'המפטון הופיע גם פעם אחת במדי נבחרת אנגליה עד גיל 21.<ref></ref>

ב-1997 הצטרף לוסט ברומיץ' אלביון, ואחרי שלוש שנים וחצי, שכללו יציאה לתקופות השאלה בנורת'האמפטון טאון ורדינג, חתם ביורק סיטי.

פוטר עבר מיורק לבוסטון יונייטד בקיץ 2003. משם עבר בהשאלה לשרוסברי טאון וסיים את הקריירה שלו ב-2005 במקלספילד טאון אליה עבר ב-2004.<ref></ref>

== קריירת אימון ==
=== אסטרסונד ===
בדצמבר 2010 חתם על חוזה לשלוש שנים כמאמן אסטרסונד מהליגה השוודית הרביעית.<ref></ref>

ב-2013, לאחר שתי עליות ליגה רצופות עד לליגה השוודית השנייה, האריך את חוזהו במועדון בשלוש שנים. ב-27 באוקטובר 2015, הבטיחה אסטרסונד את עלייתה לליגה השוודית הבכירה, לראשונה בתולדותיה, לאחר שסיימה במקום השני בליגת המשנה. את עונת הבכורה בליגה הבכירה סיימה הקבוצה במקום השמיני בליגה וזכתה לשבחים רבים.

ב-13 באפריל 2017, זכתה אסטרסונד בגביע השוודי כשגמרה 1–4 במשחק הגמר על נורשפין. זכייה זו זיכתה את המועדון בהשתתפות בליגה האירופית בעונת 2017/2018 שם הצליחה להדיח את גלאטסראיי, לאחר מכן הדיחה הקבוצה את פולה אש, ובמשחק הפלייאוף הדיחה את פאוק סלוניקי ובכך העפילה הקבוצה לשלב הבתים. גם את שלב הבתים עברה הקבוצה והודחה רק בשלב 32 האחרונות על ידי ארסנל חרף ניצחון 1–2 באצטדיון האמירויות. בליגה, סיימה הקבוצה את העונה במקום החמישי.

=== סוונסי סיטי ===
ב-11 ביוני 2018 מונה למאמנה של סוונסי סיטי מהצ'מפיונשיפ בה חתם על חוזה לשלוש שנים.

בעונתו הראשונה במועדון, הגיעה סוונסי לרבע גמר גביע ה-FA, שם הודחה על ידי מנצ'סטר סיטי. בליגה סיימה הקבוצה במקום העשירי ולא הצליחה להעפיל למשחקי הפלייאוף.

=== ברייטון אנד הוב אלביון ===
פוטר מונה למאמנה של ברייטון אנד הוב אלביון ב-20 במאי 2019 כשחתם על חוזה לארבע שנים.<ref></ref>

העונה הראשונה כמאמן ברייטון זכתה להצלחה, והקבוצה השיגה את כמות הנקודות והשערים הגבוהים ביותר שלה אי פעם בפרמייר-ליג, כשצברה 41 נקודות, כבשה 39 שערים וסיימה במקום ה-15.

תחת פוטר השיגה ברייטון את ההישג הגדול ביותר שלה, עם מיקום שיא בפרמייר ליג, כשסיימה את עונת 2021/2022 במקום התשיעי בליגה עם 51 נקודות. בעונת 2022/2023 רשמה ברייטון את פתיחת העונה הטובה בתולדותיה, לאחר שניצחה ארבעה מששת המשחקים הראשונים.

=== צ'לסי ===
לאחר פיטורי תומאס טוכל מונה פוטר למאמנה של צ'לסי ב-8 בספטמבר 2022. פוטר פוטר ב-2 באפריל 2023.

== תארים ==
==== אסטרסונד ====
* אליפות הליגה השוודית השלישית: 2012
* אליפות הליגה השוודית הרביעית: 2011
* הגביע השוודי: 2016/2017

== קישורים חיצוניים ==

* 
* 

== הערות שוליים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני ברמינגהאם סיטי
קטגוריה:כדורגלני סטוק סיטי
קטגוריה:כדורגלני סאות'המפטון
קטגוריה:כדורגלני וסט ברומיץ' אלביון
קטגוריה:כדורגלני נורת'האמפטון טאון
קטגוריה:כדורגלני רדינג
קטגוריה:כדורגלני יורק סיטי
קטגוריה:מאמני כדורגל אנגלים
קטגוריה:מאמני סוונסי סיטי
קטגוריה:מאמני ברייטון אנד הוב אלביון
קטגוריה:מאמני צ'לסי
קטגוריה:אנגלים שנולדו ב-1975
קומיקאזה

קומיקאזה היא חנות הקומיקס הראשונה בישראל<ref></ref>. בשנת 2016 הייתה מועמדת החנות לפרס אייזנר<ref></ref> בקטגוריית חנות הקומיקס הקמעונאית הטובה ביותר.

==היסטוריה==
הסניף הראשון נפתח ב-15 בספטמבר 2003 ברמת אביב א׳ בידי הזוג יוסי ועופרה קוניין<ref name=":0" />, אולם הייתה לה נוכחות כפורום וחנות אינטרנטית עוד קודם לכן בשם "comics-net.com". בשנת 2005 עברה החנות לדיזנגוף סנטר ובנובמבר של אותה שנה נפתחה חנות-בת (אף היא בדיזנגוף סנטר) בשם "אוטאקו"<ref></ref><ref></ref> שהתמקדה בממכר מוצרים הקשורים במנגה ואנימה יפני.
בשנת 2013 החנות נסגרה זמנית ונרכשה בידי יעקב סראלי ואורי איילון, לקוחות החנות, שמפעילים אותה עד היום תחת המיתוג קומיקאזה 2.0.

בשנת 2016 הייתה מועמדת החנות לפרס אייזנר בקטגוריית חנות הקומיקס הקמעונאית הטובה ביותר.

בחנות מתקיימות לעיתים החתמות של קומיקסאים ואחת לשנה בשישי הראשון של חודש מאי מתרחש יום קומיקס חינם, שצוינה לראשונה בידי החנות בשנת 2004. בשנת 2014 ו-2019 הייתה החנות מועמדת לפרס בעבור יום קומיקס חינם מאת המפיץ דיימונד שמארגן את האירוע כל שנה<ref></ref><ref></ref>. החנות מקיימת מועדון קריאה לקומיקס בקרב לקוחותיה ומארגנת ומארחת אירועי טריוויה, מכירות פומביות, שוק קומיקס, וערבי סטנדאפ הקשורים לתרבות קומיקס.

ב-5 באוגוסט 2004<ref></ref><ref></ref> השיקה החנות חוברת קומיקס של ספיידרמן בעברית, תרגום רשמי לקשת הסיפור הראשונה של סדרת אולטימייט ספיידרמן של מארוול קומיקס מאת בריאן מייקל בנדיס ומארק בייגלי, בתרגום דידי חנוך. קומיקאזה הוציאה לאור סך הכל 7 חוברות ספיידרמן בהוצאתה<ref></ref><ref></ref>.

ב-2018 נפתח סניף קומיקאזה בחיפה אותו ניהל ולדיק סנדלר. הסניף נסגר בסוף 2019.

== החתמות ואירועים ==
קומיקאזה מארחת אירועי החתמות של יוצרי קומיקס מקומיים רבים כמו קורן שדמי<ref></ref><ref></ref>, דורית מיה-גור, עופר זנזורי, אביב אור, ערן אביאני, יהודה ומאיה דביר, אסף חנוכה ואתגר קרת<ref></ref>. כמו כן, קומיקאזה מארחת גם יוצרי קומיקס בינלאומיים רבים ומוכרים כמו ניל גיימן ב-2006, ג'ו רובינשטיין ב-2015<ref></ref>, קלאוס ג'נסן ב-2016<ref></ref>, צ'יפ זדארסקי ב-2016<ref></ref>, ג'ון ליימן ב-2017<ref></ref>, ודקלן שלווי ב-2019<ref></ref>.

==קישורים חיצוניים==
* 

==הערות שוליים==

קטגוריה:חנויות ספרים בישראל
קטגוריה:קומיקס ישראלי
קטגוריה:קומיקס
קטגוריה:תל אביב-יפו: תרבות
Superman (אלבום)

Superman (בעברית: סופרמן) הוא אלבומה ה-19 של הזמרת ברברה סטרייסנד אשר יצא ביוני 1977. מתוך האלבום יצא הסינגל
"My Heart Belongs to Me", אשר זכה להצלחה רבה בארצות הברית כאשר הגיע למקום הרביעי במצעד של בילבורד במדינה ונהיה לאחד מהשירים הפופולארים באותה שנה.

== רקע ==
בנוסף לשירים המקוריים באלבום האלבום גם כולל שתי גרסאות כיסוי: השיר "Love Comes From The Most Unexpected Places" של קים קארנס והשיר
"New York State of Mind" של בילי ג'ואל. הביצוע של סטרייסנד לשיר קידם את הקריירה של ג'ואל משמעותית. ב-AllMusic קיבל האלבום ציון של שלושה כוכבי זהב מתוך חמישה.<ref></ref>

== סינגלים והצלחה ==
הסינגל השני מהאלבום היה שיר הנושא שלו ושמו היה "Superman", תוך שהוא נכתב על ידי ריצ'י סניידר. האלבום עצמו זכה להצלחה רבה בארצות הברית כאשר הגיע למקום השלישי באוגוסט של אותה שנה במצעד של בילבורד, ובשנת 1994 הגיע למעמד של פלטינה כפולה במדינה. בנוסף גם הגיע למעמד פלטינה בקנדה ולמעמד אלבום זהב באוסטרליה.<ref></ref><ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1977
קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
מדלין קליין

מדלין רנה קליין (באנגלית: Madelyn Renee Cline; נולדה ב-21 בדצמבר 1997) היא שחקנית ודוגמנית אמריקאית. ידועה בתפקיד הראשי כשרה קמרון בסדרת הדרמה של נטפליקס "חופים של סודות".<ref name="Elle"></ref><ref></ref>

==ביוגרפיה==
קליין נולדה בגוס קריק, דרום קרוליינה שבארצות הברית,<ref name=":0"></ref> ליד צ'ארלסטון.<ref></ref> הוריה, פאם קליין, סוכנת נדל"ן, ומארק קליין, מהנדס. תחביביה הם צילום, ציור, טיולי דרך, טיולים רגליים וויקבורד.

===קריירה===
קליין החלה את הקריירה שלה כשהשתתפה בפרסומות.<ref></ref> היא נרשמה לאוניברסיטת Coastal Carolina University, אך פרשה בטרם סיימה, כדי להתמקצע במשחק. היא התחילה עם תפקידים קטנים בסרט "ילד מחוק" ובסדרה "סגני המנהל".<ref></ref> בשנת 2018 היא לוהקה לתפקידה כשרה קמרון בסדרת המקור של נטפליקס "חופים של סודות".<ref></ref> העונה הראשונה שלה שודרה החל מ-15 באפריל 2020.<ref></ref>

ביוני 2021 לוהקה קליין לתפקיד בסרט הקולנוע "רצח כתוב היטב: תעלומה יוונית", בו מככב דניאל קרייג.

===חיים אישיים===
ביוני 2020 החלה בזוגיות עם השחקן צ'ייס סטוקס, עמיתה לסדרה "חופים של סודות". באוקטובר 2021 השניים נפרדו.

==פילמוגרפיה==
===קולנוע===
{| class="wikitable plainrowheaders sortable"
|+
! שנה
! סרט
! תפקיד
! class="unsortable" | הערות
|-
| scope="row" | 2011
| 23rd Psalm: Redemption
| מאיה סמית'
|
|-
| scope="row" | 2016
| Savannah Sunrise
|ווילו
|
|-
| scope="row" | 2018
| ילד מחוק
| קלואי
|
|-
| rowspan="2" | 2020
| The Giant
| אוליביה
|
|-
| What Breaks the Ice
| אמילי
|
|-
| scope="row" | 2021
| This Is the Night
| סופיה לרוקה
|
|-
|2022
|רצח כתוב היטב: תעלומה יוונית
|ויסקי
|
|}
{| class="wikitable plainrowheaders sortable"
|+ טלוויזיה
! שנה
! סדרה
! תפקיד
! class="unsortable" | הערות
|-
| scope="row" | 2016–2017
| סגני המנהל
| טיילור ווטס
| 3 פרקים
|-
| rowspan="3" scope="row" | 2017
| המקוריים
| ג'סיקה
| 3 פרקים
|-
| Maid to Order
| ג'ני
| סדרת רשת; פרק: "It's Always Funny in Los Angeles"
|-
| דברים מוזרים
| טינה
| 2 פרקים
|-
| 2020–הווה
| חופים של סודות
| שרה קמרון
| תפקיד ראשי (3 עונות); 30 פרקים
|-
|2020
| יום אחר יום
| דייזי
| דיבוב; פרק: "Winnie, Betty and..."
|}
{| class="wikitable plainrowheaders sortable"
|+קליפים
! שנה
! כותרת
! אמן
! תפקיד
|-
| 2020
| Hot Stuff
| קייגו בחידוש לשיר "Hot Stuff" בהשתתפות דונה סאמר
| בתפקיד עצמה עם צ'ייס סטוקס<ref name"kygo"=""></ref>
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
אולדפילד תומאס

מייקל רוג'רס אולדפילד תומאס (באנגלית: Michael Rogers Oldfield Thomas; 21 בפברואר 1858 – 16 ביוני 1929), או בקיצור אולדפילד תומאס היה זואולוג וטקסונום אנגלי ועמית החברה המלכותית (FRS). תומאס עבד יותר מ-50 שנה במוזיאון הבריטי בלונדון ובמחלקה להיסטוריה של הטבע של המוזיאון, לימים המוזיאון להיסטוריה של הטבע, בתחום היונקים, מהם גילה כ-2,000 מינים ותת-מינים שתוארו לראשונה.

==ביוגרפיה==
אולדפילד תומאס נולד ביישוב הקטן מילברוק, בבדפורדשייר שבאנגליה, בשנת 1858 לכומר ג'. ה. תומאס, שלימים נקרא לשמש ככומר בקייפטאון, דרום אפריקה. אולדפילד תומאס בילה את נעוריו בדרום אפריקה והחל ללמוד שם ביולוגיה. הוא אסף חרקים באזור הר השולחן. עם שובו לאנגליה, אביו הפך לוויקאר בהילינגדון ליד במערב לונדון.

תומאס נשלח למכללת הייליברי (Haileybury College) ב, אך היה סטודנט גרוע יחסית. בגיל 18 החל חניכה במשרד המוזיאון הבריטי בבלומסברי, בו אוספי המדע היוו חלק גדול. תומאס קיווה לעבודה כעוזר במחלקה הזואולוגית, שבראשה עמד אז הזואולוג הגרמני . מתוך מטרה זו, הוא השתתף בהרצאות של תומאס הנרי האקסלי בדרום קנזינגטון במשך שנתיים. בשנת 1878 הוא הועבר למעשה למחלקה הזואולוגית כעוזר, ולאחר שהתחיל עם חסרי חוליות, ובעיקר קווצי עור, החל את דרכו במחלקת הממלוגיה בהוראת גינתר.

בשנת 1891 הוא התחתן עם מרי קיין (Mary Kane), בתו של סר אנדרו קלארק, שירשה מאביה הון קטן. האמצעים הכספיים שלהם אפשרו לתומאס לשלם לאספנים עבור המוזיאון ולרכוש מספר רב של פריטי אספנות של יונקים, אותם תיאר בהדרגה. הוא גם יצא למסעות מחקר בעצמו במערב אירופה ובאמריקה הדרומית. אשתו הייתה שותפה בהתעניינותו בהיסטוריה של הטבע, וליוותה אותו בטיולי איסוף הדגימות.

תומאס פרש לגמלאות בשנת 1923, אך עבד במוזיאון עד מותו. אף על פי שהיו שמועות נפוצות שהוא התאבד בירי אקדח בזמן שישב ליד שולחן המוזיאון שלו, הוא בפועל מת בביתו בשנת 1929, בן 71, כשנה לאחר מות אשתו, "מכה קשה. ממנה הוא מעולם לא התאושש".

==לקריאה נוספת==
<div style="direction: ltr;">
*William Thomas Stearn: The Natural History Museum at South Kensington. A history of the British Museum (Natural History). Heinemann, London 1981, 
* John Edwards Hill: A memoir and bibliography of Michael Rogers Oldfield Thomas, R.F.S. Bulletin of the British Museum (Natural History) 18, 1990; S. 25–113. ([https://www.biodiversitylibrary.org/page/4126598#page/301/mode/1up Digital version])
</div>

==קישורים חיצוניים==

* 

==הערות שוליים==

*
קטגוריה:אנגלים
קטגוריה:זואולוגים אנגלים
קטגוריה:חוקרי טבע
קטגוריה:מתאבדים: מדענים
קטגוריה:עמיתי החברה המלכותית
קטגוריה:בריטים שנולדו ב-1858
קטגוריה:בריטים שנפטרו ב-1929
A Star Is Born (פסקול, 1976)

A Star Is Born (בעברית: כוכב נולד) הוא פסקול של הזמרים ברברה סטרייסנד וקריס קריסטופרסון לסרט בעל אותו השם. הפסקול יצא לאור בנובמבר 1976 ומכר 15 מיליון עותקים מה שהופך אותו לאלבום הנמכר ביותר של סטרייסנד. 
 
== סינגלים ==
"Evergreen" שימש כשיר הנושא של הסרט והולחן ע'י סטרייסנד עצמה. בזכות השיר, סטרייסנד קיבלה (בשיתוף עם כותב המילים, פול ויליאמס) את פרס האוסקר בשנת 1977 בקטגוריית השיר המקורי הטוב ביותר ובגראמי 1978, זכו גם בקטגוריית שיר השנה. סטרייסנד זכתה עם השיר בגראמי נוסף בקטגוריית הביצוע הפופ ווקאלי הטוב ביותר לאישה (Best Female Pop Vocal Performence), והייתה מועמדת גם לפרס הקלטת השנה.

"Evergreen (Love Theme from A Star Is Born)" הפך ללהיט והגיע במרץ 1977 למקום הראשון בארצות הברית למשך 3 שבועות ואף הגיע למעמד פלטינה במדינה. בנוסף הוא הגיע למקום הראשון בקנדה, למקום ה-5 באוסטרליה ולמקום ה-3 בניו זילנד ואף דורג במצעדי סוף השנה של מדינות אלו כאשר בארצות הברית דורג במקום הרביעי ובמצעד המוזיקה למבוגרים (Adult Contemporary), דורג במקום השני. בנוסף, דורג במצעד כל הזמנים של בילבורד.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
אנדרטאות מרטין לותר באייסלבן ובוויטנברג

אנדרטאות מרטין לותר באייסלבן ובוויטנברג הם שני מבנים בעיר אייסלבן וארבעה בניינים בעיר ויטנברג, שתיהן במדינת סקסוניה-אנהלט בגרמניה, הקשורים ישירות לחייו של הרפורמטור מרטין לותר ומקורבו פיליפ מלנכתון. קבוצת מבנים זו הוכרזה ב-1996 כאתר מורשת עולמית של ארגון אונסק"ו.

==הסיבה להכרזה כאתר מורשת עולמית==
הבניינים הוגדרו כאתר מורשת עולמית בזכות הקשר שלהם לרפורמציה הפרוטסטנטית, תנועה שהייתה לה השלכות פוליטיות, דתיות ותרבותיות נרחבות. המבנים כשלעצמם אינם בעלי ערך אמנותי-היסטורי יוצא דופן, אם כי כנסיית העיר וכנסיית הטירה הם דוגמאות מוקדמות לכנסיות שהוקמו לפולחן הפרוטסטנטי.

בנוסף למשמעותם כאתרי זיכרון לרפורמציה, הבניינים הם גם דוגמאות חשובות להתמודדות ההיסטוריציזם הגרמני מהמאה ה-19 עם מבנים מימי הביניים. הבניינים שוחזרו בצורה יסודית בתקופה זו ולכן מכילים לעיתים קרובות תוספות נאו-גותיות.

==המבנים==
המבנים הכלולים באתר המורשת העולמית הם:
{| class="wikitable" width="50%"
! קוד
! שם
! מיקום
! קואורדינטות
! תמונה
|-
| 783-001
| בית הולדתו של מרטין לותר
| אייסלבן
| 
-
| 783-002
| הבית שבו מת מרטין לותר
| אייסלבן
| 
-
| 783-003
| בית לותר
| ויטנברג
| 
-
| 783-004
| בית מלנכתון
| ויטנברג
| 
-
| 783-005
| הכנסייה העירונית
| ויטנברג
| 
-
| 783-006
| כנסיית הטירה
| ויטנברג
| 
-
|}

==קישורים חיצוניים==
<div style="direction: ltr;">
*[http://whc.unesco.org/en/list/783/documents/%23ABevaluation Luther Memorials in Eisleben and Wittenberg] – From UNESCO site
*[https://www.martinluther.de/en Luther Memorials Foundation in Saxony-Anhalt]
*[https://everything-everywhere.com/unesco-world-heritage-site-164-luther-memorials-in-eisleben-and-wittenberg/ Luther Memorials in Eisleben and Wittenberg]
</div>

קטגוריה:הרפורמציה הפרוטסטנטית
קטגוריה:סקסוניה-אנהלט
קטגוריה:מרטין לותר
אוסטין נורת'

אוסטין נורת (באנגלית: Austin North; נולד ב־30 ביולי 1996) הוא שחקן אמריקאי.<ref></ref><ref></ref> הוא ידוע בעיקר בזכות תפקידו בתור לוגן ווטסון בקומדיית המצבים של ערוץ דיסני "זה הסוף שלי" <small>(2014–2015)</small>, <ref></ref><ref></ref> וגם מתפקידו בתור טופר ת'ורנטון בסדרת הנעורים "חופים של סודות" <small>(2020–הווה)</small> של נטפליקס.<ref>https://www.lofficielusa.com/film-tv/rudy-pankow-outerbanks-breakout-actor</ref>

== ביוגרפיה ==
נורת' נולד בסינסינטי, אוהיו, ובבגרותו עבר עם משפחתו לאטלנטה, ג'ורג'יה. 

== קריירה ==
בגיל חמש עשרה, נורת' החל את קריירת המשחק המקצועית שלו ב-2011, כשהופיע במספר תפקידי אורח בסדרות טלוויזיה, בין היתר ב"בית ספר לאמנויות לחימה", "ג'נרל הוספיטל", "החרשנים" ו"תראו את אבא". 

בשנת 2014 לוהק נורת' לשחק את התפקיד הראשי בסדרה המקורית של ערוץ דיסני "זה הסוף שלי" שם שיחק את התפקיד הראשי של לוגן ווטסון לצדה של אוליביה הולט. הסדרה חודשה לעונה שנייה ב-15 בפברואר 2015 והייתה זו לעונה האחרונה. 

בשנת 2018, נורת' שיחק בקומדיית הנעורים "All Night" של הולו, שם גילם את דמותו של אוז. 

משנת 2020 נורת' משחק את התפקיד הראשי של טופר ת'ורנטון בדרמת הנעורים "חופים של סודות" לצדם של צ'ייס סטוקס, מדלין קליין, מדיסון ביילי, ג'ונתן דייוויס, רודי פאנקו ודרו סטארקי. הסדרה עלתה לשידור בבכורה בנטפליקס ב-15 באפריל 2020. 

בשנת 2023, נורת' ערך את הופעת הבכורה שלו בסרט הדרמה הרומנטית "אסון יפהפה", המבוסס על הרומן באותו שם מאת ג'יימי מקגווייר שיצא לאור בשנת 2011; הסרט, שיצא לאקרנים ב-12 באפריל 2023, שם שיחק בתפקיד של שאפלי מדוקס. 

בשנת 2024, שב לשחק בסרט ההמשך "חתונה יפהפייה" <small>(אנ')</small> המבוסס אף הוא על ספר ההמשך באותו שם. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2023
|אסון יפהפה
| rowspan="2" |שאפלי מדוקס
|
|-
|2024
|חתונה יפהפייה <small>(אנ')</small>
|
|-
|TBA
|One Fast Move
|
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! הערות
|-
| 2011
| בית ספר לאמנויות לחימה
| ריקי וויבר
| פרק: "Ricky Weaver"
|-
| rowspan="2" | 2012
| ג'נרל הוספיטל
| בודהי
| 2 פרקים
|-
| החרשנים
|הולנד
| פרק: "MutANT Farm II"
|-
| 2013
| תראו את אבא... <small>(אנ')</small>
| דיקאן
| פרק: "See Dad Play Hard to Get"
|-
| 2014–2015
| זה הסוף שלי
| rowspan="2" | לוגן ווטסון
| תפקיד ראשי (2 עונות); 39 פרקים
|-
| 2015
| ג'סי
| פרק: "The Ghostest with the Mostest"
|-
| 2018
| All Night 
| אוז
| 4 פרקים
|-
| 2020–הווה
| חופים של סודות
| טופר ת'ורנטון
| תפקיד ראשי (3 עונות); 26 פרקים
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:סטנדאפיסטים אמריקאים
קטגוריה:אמריקאים שנולדו ב-1996
משפט טוקיו (סדרת טלוויזיה)

משפט טוקיו הוא מיני-סדרה יפנית בת ארבעת חלקים, דרמה היסטורית המתארת את בית הדין הבינלאומי הצבאי למזרח הרחוק. את הסדרה ביימו במשותף פיטר ורהוף ורוב וו. קינג והופק על ידי תאגיד השידור הציבורי היפני NHK בהפקה משותפת עם FATT Productions ההולנדית וחברת דון קרמודי הקנדית.<ref name="Variety"></ref><ref></ref>

בסדרה מככבים מרסל הנסמה, ג'ונתן הייד, פול פרימן, סטיבן מק'האטי, ג'וליאן וודהאם, אירפאן חאן ומייקל איירונסייד.<ref></ref><ref></ref>

הסדרה שודרה ברשת NHK ביפן ב-12 בדצמבר 2016.<ref></ref> לאחר מכן הייתה זמינה לצפייה ישירה בשירות ה-NHK On-Demand VoD ובהמשך בנטפליקס.<ref></ref><ref name="NAR"></ref> מעבר לים. הסדרה הוצגה לראשונה ב-190 מדינות בנטפליקס בדצמבר 2016.<ref></ref><ref name="playbackonline"></ref> שידור הסדרה בנטפליקס כולל כתוביות ב-20 שפות.

== שחקנים ודמויות ==
שופטים
* טים ארן בתפקיד האלוף מיירון סי קרמר (ארצות הברית)
* פול פרימן בתפקיד הלורד ויליאם ד. פטריק (בריטניה)
* סרג' הזנאביציוס בתפקיד אנרי ברנאר (צרפת)
* מרסל הנסמה כפרופסור ברט רולינג (הולנד)
* ג'ונתן הייד כנשיא סר ויליאם ווב (אוסטרליה)
* אירפאן חאן בתפקיד רדהבינוד פאל (הודו)
* סטיבן מקהטי בתפקיד אדוארד סטיוארט מקדוגל (קנדה)
* דייוויד צה בתפקיד מיי ג'ו-אאו (סין)
* ג'וליאן וודהאם בתפקיד סר ארימה נורת'קרופט (ניו זילנד)
* ברט מטיאס בתפקיד אלוף-משנה דלפין ג'ארנילה (פיליפינים)
* קסטוטיס סטאסיס יאקסטאס בתפקיד האלוף איוואן זריאנוב (ברית המועצות)
* ויליאם הופ בתפקיד ג'ון היגינס (ארצות הברית)

דמויות אחרות
* סטייסי קיץ' דמות המספר
* מייקל אירונסייד בתפקיד הגנרל דאגלס מקארתור
* הדוויץ' מיניס בתפקיד אתא האריך-שניידר
* שיניה צוקאמוטו בתפקיד מיצ'יו טקיאמה

== הפקה ==
המיני-סדרה הוצעה על ידי NHK. החברה חתמה על עסקת הפקה משותפת עם FATT Productions. בפורום המימון הבינלאומי של OMDC במסגרת פסטיבל הסרטים הבינלאומי בטורונטו 2013, אנשי NHK ו-FATT דנו בהפקה משותפת של הסדרה עם חברת דון קרמודי הקנדית. נטפליקס השיגה זכויות הפצה על ידי מתן מימון באמצעות דון קרמודי. השחקן ההודי אירפאן חאן הצטרף בדצמבר 2014.<ref></ref> הסדרה סימנה את הופעת הבכורה בסדרת רשת של השחקן אירפאן חאן.<ref></ref>

=== צילומים ===
הסדרה צולמה ביפן ובליטא בשנת 2015.

== פרסים ומועמדויות ==
{| class="wikitable" style="text-align:center;" width="75%"
! שנה
! פרס
! קטגוריה
! מועמד/ים
! תוצאה
! הערות
|-
| 2017
| פרס אמי הבינלאומי
| סרט הטלוויזיה / מיני סדרה הטובים ביותר
|
|
|<ref></ref>
|}
==ראו גם==
*המערכה באסיה ובאוקיינוס השקט
*נירנברג (סרט)

== קישורים חיצוניים ==
* 

==הערות שוליים==

קטגוריה:תוכניות טלוויזיה שמתרחשות בטוקיו
קטגוריה:סדרות טלוויזיה יפניות
קטגוריה:סדרות טלוויזיה קנדיות
קטגוריה:נטפליקס: תוכניות וסדרות
קטגוריה:מלחמת העולם השנייה בתרבות
קטגוריה:סרטים המבוססים על סיפור אמיתי
קטגוריה:בית הדין הבין-לאומי הצבאי למזרח הרחוק